## Pravilnik o putovnici za kućne ljubimce

### NN 142/2008 (10.12.2008.), Pravilnik o putovnici za kućne ljubimce

MINISTARSTVO POLJOPRIVREDE, RIBARSTVA I RURALNOG RAZVOJA

3950

Na temelju članka 58. stavka 4. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

PRAVILNIK

O PUTOVNICI ZA KUĆNE LJUBIMCE[[1]](#footnote-13251-1)

Članak 1.

Ovim se Pravilnikom propisuje obrazac putovnice za kućne ljubimce vrste pas, mačka i pitoma vretica koja se koristi u slučaju njihovog premještanja unutar područja Republike Hrvatske i/ili Europske unije u skladu s člankom 5. stavkom 1. točkom (b) Pravilnika o veterinarskim uvjetima za nekomercijalno kretanje kućnih ljubimaca (»Narodne novine«, broj 72/07, 102/07, 4/08, 30/08, 39/08, 52/08 i 68/08)[[2]](#footnote-13251-2).

Članak 2.

Pojmovi koji se koriste u ovom Pravilniku imaju sljedeće značenje:

1. Kućni ljubimci – životinje vrste pas, mačka i pitoma vretica;

2. Nadležno tijelo – Ministarstvo poljoprivrede, ribarstva i ruralnog razvoja – Uprava za veterinarstvo;

3. Pitoma vretica – lat. Mustela putorius furo, a sinonimi za navedenu vrstu su domaći tvor, bijeli tvor, afrički tvor, feret, američki tvor, pitomi tvor, domaći feret, pitomi feret;

4. Putovnica – obrazac putovnice za kućnog ljubimca u skladu s Prilogom I. i III. ovoga Pravilnika.

Članak 3.

Putovnica je javna isprava koja sadržava sljedeće podatke:

– o vlasniku kućnog ljubimca,

– opis životinje,

– način označavanja životinje,

– o cijepljenju životinje protiv bjesnoće,

– o serološkom i dodatnom serološkom testu na bjesnoću,

– o tretiranju životinje protiv krpelja,

– o tretiranju životinje protiv ehinokokoze,

– o ostalim cijepljenjima,

– o kliničkim pretragama na životinji,

– o ovjeri,

– ostalo.

Članak 4.

Obrazac putovnice tiskan je u Prilogu I. i III. ovoga Pravilnika.

Članak 5.

Obrazac putovnice mora udovoljavati dodatnim zahtjevima propisanim Prilogom II. i IV. ovoga Pravilnika.

Članak 6.

(1) Putovnicu izdaje ovlaštena veterinarska organizacija te veterinarska organizacija, veterinarska praksa i veterinarska služba na temelju rješenja o povjeravanju poslova – cijepljenja protiv bjesnoće.

(2) O izdanim putovnicama osobe iz stavka 1. ovoga članka dužne su voditi evidenciju.

Članak 7.

U slučaju promjene vlasništva na kućnom ljubimcu, novi vlasnik je dužan zatražiti prijenos putovnice na svoje ime.

Članak 8.

Podaci u putovnici moraju biti čitljivo ispisani plavom kemijskom olovkom, a otisak pečata i faksimila mora biti jasan.

Članak 9.

Zabranjeno je izdavanje prazne ili nepotpuno ispunjene putovnice.

Prijelazne i završne odredbe

Članak 10.

Prilozi I – IV. tiskani su kao dodatak ovoga Pravilnika i čine njegov sastavni dio.

Članak 11.

(1) Obrazac Veterinarsko-zdravstvene svjedodžbe za kućne ljubimce osobe iz članka 6. stavka 1. ovoga Pravilnika mogu izdavati do dana stupanja na snagu ovoga Pravilnika.

(2) Izdani obrasci iz stavka 1. ovoga članka važe samo za premještanje kućnih ljubimaca unutar područja Republike Hrvatske.

Članak 12.

Tiskanje obrasca putovnice iz Priloga I. ovoga Pravilnika započinje s brojem HR191000000600000.

Članak 13.

Prilog I. i II. ovoga Pravilnika prestaju važiti danom pristupanja Republike Hrvatske u članstvo Europske unije.

Članak 14.

Stupanjem na snagu ovoga Pravilnika prestaje važiti Obrazac 2a – cijepljenje pasa protiv bjesnoće/Internacionalna svjedodžba o cijepljenju pasa iz Pravilnika o obveznoj evidenciji i dokumentaciji te dostavljanju izvješća u obavljanju veterinarske djelatnosti (»Narodne novine«, broj 54/98).

Članak 15.

(1) Ovaj Pravilnik stupa na osmoga dana od dana objave u »Narodnim novinama«.

(2) Iznimno od stavka 1. ovoga članka, Prilog III. i IV. ovoga Pravilnika stupaju na snagu danom pristupanja Republike Hrvatske u članstvo Europske unije.

Klasa: 011-02/08-01/30

Urbroj: 525-6-08-1

Zagreb, 31. listopada 2008.

Ministar
mr. sc. Božidar Pankretić, v. r.

PRILOG I.

OBRAZAC PUTOVNICE ZA KUĆNOG LJUBIMCA

![](dodatni/378023.jpeg)

![](dodatni/378024.gif)

![](dodatni/378025.gif)

![](dodatni/378026.gif)

![](dodatni/378027.gif)

![](dodatni/378028.gif)

![](dodatni/378029.gif)

![](dodatni/378030.gif)

![](dodatni/378031.gif)

![](dodatni/378032.jpeg)

![](dodatni/378033.jpeg)

![](dodatni/378034.gif)

![](dodatni/378035.gif)

![](dodatni/378036.gif)

![](dodatni/378037.gif)

![](dodatni/378038.gif)

![](dodatni/378039.gif)

![](dodatni/378040.gif)

![](dodatni/378041.gif)

![](dodatni/378042.gif)

![](dodatni/378043.gif)

![](dodatni/378044.gif)

![](dodatni/378045.gif)

![](dodatni/378046.gif)

![](dodatni/378047.gif)

![](dodatni/378048.gif)

![](dodatni/378049.gif)

![](dodatni/378050.jpeg)

PRILOG II.

DODATNI ZAHTJEVI KOJIMA MORA UDOVOLJAVATI PUTOVNICA IZ PRILOGA I. OVOGA PRAVILNIKA

A. Oblik obrasca putovnice

1. Oblik obrasca putovnice mora biti jednoobrazan.

2. Dimenzija obrasca putovnice mora biti 100 × 152 mm.

B. Korice obrasca putovnice

1. Korice obrasca putovnice moraju biti plave boje (PANTONE REFLEX BLUE) sa grbom

Republike Hrvatske u gornjoj četvrtini.

2. Korice obrasca putovnice moraju udovoljavati sljedećim zahtjevima:

a) podaci moraju biti tiskani na hrvatskom i engleskom jeziku;

b) broj obrasca putovnice (ISO kod Republike Hrvatske, iza kojeg slijedi jedinstveni broj) mora biti otisnut na prvoj stranici obrasca putovnice.

C. Redoslijed naslova, označavanje stranica i jezici

1. Redoslijed naslova (u rimskim brojevima) obrasca putovnice mora se strogo poštivati.

2. Stranice obrasca putovnice moraju biti označene brojem na dnu svake stranice. Na prvoj stranici obrasca putovnice, mora se navesti ukupan broj stranica [ 1 od (upisati ukupan broj stranica) ].

3. Podaci moraju biti navedeni na hrvatskom i engleskom jeziku.

4. Veličina i oblik »polja« u obrascu putovnice su indikativni i nisu obvezujući.

PRILOG III.

OBRAZAC PUTOVNICE ZA KUĆNOG LJUBIMCA

Obrazac putovnice za premještanje kućnih ljubimaca, vrsta pasa, mačaka i pitomih vretica između država članica Europske unije u skladu s člankom 5. ovoga Pravilnika

![](dodatni/378051.jpeg)

![](dodatni/378052.jpeg)

![](dodatni/378053.jpeg)

![](dodatni/378054.jpeg)

![](dodatni/378055.jpeg)

![](dodatni/378056.gif)

![](dodatni/378057.gif)

![](dodatni/378058.gif)

![](dodatni/378059.gif)

![](dodatni/378060.jpeg)

![](dodatni/378061.jpeg)

![](dodatni/378062.gif)

![](dodatni/378063.gif)

![](dodatni/378064.gif)

![](dodatni/378065.gif)

![](dodatni/378066.gif)

![](dodatni/378067.gif)

![](dodatni/378068.gif)

![](dodatni/378069.gif)

![](dodatni/378070.gif)

![](dodatni/378071.gif)

![](dodatni/378072.gif)

![](dodatni/378073.gif)

![](dodatni/378074.gif)

![](dodatni/378075.gif)

![](dodatni/378076.gif)

PRILOG IV.

DODATNI ZAHTJEVI KOJIMA MORA UDOVOLJAVATI PUTOVNICA IZ PRILOGA III. OVOGA PRAVILNIKA

A. Oblik obrasca putovnice

1. Oblik obrasca putovnice mora biti jednoobrazan.

2. Dimenzija obrasca putovnice mora biti 100×152 mm.

B. Korice obrasca putovnice

1. Korice obrasca putovnice moraju biti plave boje (PANTONE REFLEX BLUE) sa žutim zvjezdicama (PANTONE YELLOW) u gornjoj četvrtini, koje čine Europski grb.

2. Korice obrasca putovnice moraju udovoljavati sljedećim zahtjevima:

a) podaci moraju biti tiskani na hrvatskom i engleskom jeziku;

b) riječi: »Europska unija« i »Republika Hrvatska« moraju biti otisnute u jednakom obliku pisma;

c) broj obrasca putovnice (ISO kod države članice, iza kojeg slijedi jedinstveni broj) mora biti otisnut na prvoj stranici obrasca putovnice.

C. Redoslijed naslova, označavanje stranica i jezici

1. Redoslijed naslova (u rimskim brojevima) obrasca putovnice mora se strogo poštivati.

2. Stranice obrasca putovnice moraju biti označene brojem na dnu svake stranice. Na prvoj stranici obrasca putovnice, mora se navesti ukupan broj stranica [ 1 od (upisati ukupan broj stranica) ].

3. Podaci moraju biti navedeni na hrvatskom i engleskom jeziku.

4. Veličina i oblik »polja« u obrascu putovnice su indikativni i nisu obvezujući.

[[1](#footnote-13251-1-backlink)]1 Pravilnikom se preuzimaju odredbe Odluke Komisije 2003/803/EZ od 26. studenoga 2003. kojom se utvrđuje obrazac putovnice za pse, mačke i pitome vretice u slučaju premještanja unutar Europske zajednice

[[2](#footnote-13251-2-backlink)]2 Pravilnikom o veterinarskim uvjetima za nekomercijalno kretanje kućnih ljubimaca (»Narodne novine«, broj 72/07, 102/07, 4/08, 30/08, 39/08, 52/08 i 68/08) su preuzete odredbe Uredbe (EZ) Europskog Parlamenta i Vijeća br. 998/2003 od 26. svibnja 2003. o zdravstvenim uvjetima za životinje koji se primjenjuju na nekomercijalno kretanje kućnih ljubimaca i kojom se izmjenjuje Direktiva Vijeća 92/65/EEZ

Pravilnik, NN 142/2008-3950